CELEX: 32015R1723
Language: hu
Date: 2015-09-22 00:00:00
Title: A Bizottság (EU) 2015/1723 végrehajtási rendelete (2015. szeptember 22.) egyes áruk Kombinált Nómenklatúra szerinti besorolásáról

29.9.2015   
            
            
               HU
            
            
               Az Európai Unió Hivatalos Lapja
            
            
               L 252/7
            
         A BIZOTTSÁG (EU) 2015/1723 VÉGREHAJTÁSI RENDELETE
   (2015. szeptember 22.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 22-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            az Adóügyi és Vámuniós Főigazgatóság főigazgatója
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A spinellre jellemző kristályszerkezetű magnézium-aluminát (magnézium-alumínium-oxid) alkotta, sztöchiometrikus összetételű, vegyileg meghatározott termék, szabálytalan szemcsék, rögök vagy por formájában. A termék körülbelül 28 tömegszázalékban tartalmaz magnéziumot (magnézium-oxidként számítva), és körülbelül 72 tömegszázalékban alumíniumot (alumínium-oxidként számítva).
                              A terméket az acéliparban használatos tűzálló téglák és lapok gyártására használják.
                              A terméket forgókemencében, kémiai reakcióban egyesülő magnézium-oxidból és alumínium-oxidból állítják elő.
                           
                        
               
                  2841 90 85
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 28. Árucsoporthoz tartozó Megjegyzések 1. pontja, valamint a 2841, a 2841 90 és a 2841 90 85 KN-kód szövege határozza meg.
                  A terméket kémiai reakcióban egyesülő nyersanyagokból, forgókemencében állítják elő. A termék vegyileg meghatározott, sztöchiometrikus vegyület, amelyben az alkotóelemek atomjainak száma kis egész számok arányaként fejezhető ki. Mivel a termék nem ásványi nyersanyag és nem érc, a 25. és a 26. Árucsoportba nem sorolható.
                  A szabálytalan szemcse, rög vagy por formájú termékek a 6815 vámtarifaszám alá tartozó termékek előállításához szolgálnak nyersanyagul. A 6815 vtsz. alá történő besorolás kizárt, mert a termék sem készterméknek, sem félkész terméknek nem tekinthető.
                  Sztöchiometrikus összetételéből adódóan a termék teljesíti a 28. Árucsoporthoz tartozó Megjegyzések 1a. pontjában foglalt feltételt, mely szerint az említett árucsoportba kizárólag a vegyileg meghatározott (azaz sztöchiometrikus összetételű) vegyületek tartozhatnak.
                  A spinell vegyileg meghatározott termék, vegyi összetétele szerint szervetlen vegyi anyagként a 28. árucsoportba sorolandó.
                  Ezért a terméket a 2841 90 85 KN-kód alá, fémoxisavak vagy fémperoxisavak más sóiként kell besorolni.
               
            
                  
                              2.
                           
                           
                              Nem sztöchiometrikus összetételű termék, amely körülbelül 20–35 tömegszázalékban tartalmaz magnéziumot (magnézium-oxidként számítva), és körülbelül 58–78 tömegszázalékban alumíniumot (alumínium-oxidként számítva). A spinellre jellemző kristályszerkezettel rendelkezik, szabálytalan szemcse, rög vagy por formájú.
                              A terméket az acéliparban használatos tűzálló téglák és lapok gyártására használják.
                              A terméket forgókemencében, kémiai reakcióban egyesülő magnézium-oxidból és alumínium-oxidból állítják elő.
                           
                        
               
                  3824 90 96
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3824, a 3824 90 és a 3824 90 96 KN-kód szövege határozza meg.
                  A terméket forgókemencében, kémiai reakcióban egyesülő nyersanyagokból állítják elő. Mivel a termék nem ásványi nyersanyag és nem érc, a 25. és a 26. árucsoportba nem sorolható.
                  A termék nem sztöchiometrikus összetételű, ezért nem teljesíti a 28. Árucsoporthoz tartozó Megjegyzések 1a. pontjában foglalt feltételt, mely szerint az említett árucsoportba kizárólag a vegyileg meghatározott (azaz sztöchiometrikus összetételű) vegyületek tartozhatnak, ezért a 28. Árucsoportba való besorolása kizárt.
                  A szabálytalan szemcse, rög vagy por formájú termékek a 6815 vámtarifaszám alá tartozó termékek előállításához szolgálnak nyersanyagul. A 6815 vtsz. alá történő besorolás kizárt, mert a termék sem készterméknek, sem félkész terméknek nem tekinthető.
                  Ezért a terméket a 3824 90 96 KN-kód alá, máshol nem említett, más vegyipari vagy rokon ipari termékek és készítményekként kell besorolni.
               
            
                  
                              3.
                           
                           
                              Összeolvasztott magnézium króm megnevezésű termék, változó szemcsenagyságú szabálytalan szürke szemcsék, szilánkok vagy por formájában, magnézium-oxid és króm-oxid alkotta nem sztöchiometrikus összetételben. A termék a spinellre jellemző kristályszerkezettel rendelkezik, és az acéliparban használatos tűzálló téglák és lapok gyártására használják.
                              A terméket magnézium-oxid és krómérc ívkemencében való összeolvasztásával állítják elő.
                           
                        
               
                  3824 90 96
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3824, a 3824 90 és a3824 90 96 KN-kód szövege határozza meg.
                  A terméket ívkemencében való összeolvasztás révén, kémiai reakcióban egyesülő nyersanyagokból állítják elő. Mivel a termék nem ásványi nyersanyag és nem érc, a 25. és a 26. Árucsoportba nem sorolható.
                  A termék nem sztöchiometrikus összetételű, ezért nem teljesíti a 28. Árucsoporthoz tartozó Megjegyzések 1a. pontjában foglalt feltételt, mely szerint az említett árucsoportba kizárólag a vegyileg meghatározott (azaz sztöchiometrikus összetételű) vegyületek tartozhatnak, ezért a 28. Árucsoportba való besorolása kizárt.
                  A szabálytalan szemcse, rög vagy por formájú termékek a 6815 vámtarifaszám alá tartozó termékek előállításához szolgálnak nyersanyagul. A 6815 vtsz. alá történő besorolás kizárt, mert a termék sem készterméknek, sem félkész terméknek nem tekinthető.
                  Ezért a terméket a 3824 90 96 KN-kód alá, máshol nem említett, más vegyipari vagy rokon ipari termékek és készítményekként kell besorolni.